Karlien en kroos in ongeluk | Netwerk24
Karlien en kroos in ongeluk
04 September 2018 17:47
Karlien van Jaarsveld was Dinsdagoggend in ’n motorongeluk toe ’n vragmotor in Garsfonteinweg in Pretoria in haar vasgery het.
Sy was op pad om haar kinders by die skool af te laai toe die ongeluk gebeur het.
In ’n Instagram-plasing sê sy sy en haar kroos is ongedeerd.
In die reeks foto’s kan gesien word hoe die kantspieëltjie van haar Toyota Fortuner afgeruk en die bakwerk gekrap en geduik is.
“Dit is hoe my oggend begin het . . . op pad om die kids skool toe te vat, ry ’n trok in ons vas,” lui haar inskrywing.
Dis hoe my oggend begin het... oppad om die kids skool toe te vat, ry ‘n trok in ons in. Dankie Chris van www.MIXITSA.co.za dat jy by my gestop het en ons gehelp het! En aan @outsurance_insurance se puntsman Augestine! Ons is darem almal ok????
A post shared by Karlien (@karlienvanjaarsveld) on Sep 4, 2018 at 1:27am PDT
Sy het ook haar dank teenoor Chris, ’n omstander, en Augestine, ’n verkeersreguleerder van Outsurance, betuig nadat hulle haar gehelp het.
“Ons is darem almal oukei,” het sy gesê.
Ronel Brink, Van Jaarsveld se ma en agent, het by navraag gesê sy en haar kroos is nie eens geskok ná die botsing nie. Die vragmotor het volgens Brink baie stadig gery.
“Die kinders het nie eers gehuil nie en almal is ongedeerd. Toe die vragmotor in hulle vasry, sê een van die tweeling: ‘Oeps, nou is daar ’n ongeluk’.”
Volgens Brink het Augestine die leviete aan die vragmotorbestuurder voorgelees, juis omdat dié deel van Garsfonteinweg berug is dat vragmotors kanse vat. “Sy het lekker met hom geraas.”
Meer oor: Karlien Van Jaarsveld | Pretoria | Ongeluk
Karlien wens ‘beste vriendin’ geluk
Kom stap saam in Bobby en Karlien se skoene
Karlien praat in video oor haar pyn en geloof